戈伟

戈伟（），中国南京一名已退役个足球运动员，踢个是前锋。

 职业生涯 
2004年，15岁个戈伟刚刚初中毕业，伊读个中山东路体校足球队也快解散脱哉，体校教练认为戈伟身体素质好，长唻高，向江苏舜天推荐伊。江苏舜天教练测试下来发现戈伟除开身高、技术，侪弗来三。必过，江苏舜天觉着戈伟潜力高，拿伊留下来。

2007年，戈伟勒垃青年联赛踢唻邪气好，必过因为骨龄测试一直过弗了导致进弗了国字号球队，呒办法勒大赛当中出场。2008年，江苏舜天主教练裴恩才拿伊升入江苏舜天一队，必过因为骨龄测试过弗过去，2009年畀中国足协禁赛半年。

2010年5月26号，戈伟勒垃江苏舜天1比0击败天津泰达个比赛当中替补登场，完成自家个职业生涯首秀。7月24号，伊勒踢南昌衡源个比赛里向打进自家职业生涯头一個进球，帮助球队1比0赢下比赛。戈伟凭借伊勒联赛当中个出色表现，入选中国国奥队，必过9月24号，戈伟勒踢杭州绿城个比赛里向替补出场五分钟以后久因为帮杜威抢球受伤，赛后检查发现伊右面脚馒头十字韧带撕裂，赛季报销。2011赛季又勒同南昌衡源个季前热身赛里向旧伤复发，恢复以后勒预备队联赛又受伤哉。7月，戈伟进行手术治疗，到2012年4月份恢复有球训练，5月15号勒江苏舜天1比1战平长春亚泰个预备队联赛里向替补出场，回归赛场。

2014年2月份，戈伟租借加盟中乙联赛球队江西联盛，帮助球队拿着联赛冠军。

2023年，戈伟短暂退役以后，代表上海同济参加中冠联赛，获得都匀赛区射手王。

 参考资料 

Category:南京籍足球运动员
Category:在世个人物